kardosdrur/scandi-wiki huggingface dataset:
Stad (Sverige)

En stad var i Sverige før kommunalreformen i 1971 de bykommuner, som havde opnået stadsprivilegium, til forskel fra landkommunerne og köpingerne. Det svenske stad svarer omtrent til det danske købstad.

Ved kommunalreformen i 1971 indførte man et "ensartet kommunebegreb", da de fleste kommuner omfattede både landsbyer og tættere bebyggede områder, samt fordi der ikke længere var nogen juridisk forskel på kommunerne. Stadsprivilegierne var successivt blevet udhulet siden næringsfrihedens indførelse i midten af 1800-tallet. De stæder, der var opstået i 1900-tallet, havde heller ikke fået egen jurisdiktion, men hørte under herredsretten.

Især i 1960'erne gennemførtes desuden en række reformer, som bidrog til yderligere at mindske de administrative forskelle mellem stæder og landsbyer. I 1967 indførtes en for hele Sverige gældende ensartet fogderiinddeling under statslig myndighed (huvudmannaskap); tidligere havde visse stæder haft egen skatteopkrævning (uppbördsverk). Politivæsenet blev statsliggjort i 1965 samtidig med at magistraterne blev afviklet, og i 1971 afskaffedes stædernes rådhusretter og blev erstattet af tingsretter. Slutteligt blev i 1971 også afskaffet de sidste små forskelle mellem stæder og andre kommuner, blandt andre forskellige navne på byråd og kommunalbestyrelser.

I almindelig sprogbrug i Sverige, anvendes ordet "stad" nu almindeligvis om større byer, samt om mindre byer som tidligere har været hovedbyer i stadskommuner. I Sveriges nationalatlas anses byer med flere end 10.000 indbyggere for at være stæder. Ordet "stad" er normalt et ikke-administrativt begreb, knyttet til byen og ikke kommunen. Nogle kommuner anvender dog benævnelsen om hele deres område, inklusive landområder, men det er ikke en officiel juridisk definition.

Følgende svenske kommuner har siden midten af 1980'erne benævnt sig selv om "stad" i visse sammenhænge.

 Borås
 Göteborg
 Haparanda
 Helsingborg
 Landskrona
 Lidingö
 Malmö
 Mölndal
 Solna
 Stockholm
 Sundbyberg
 Trollhättan
 Vaxholm
 Västerås

Litteratur 

 Bo Öhngren: "Urbaniseringen i Sverige 1840-1920", i: Grethe Authén Blom (red.): Urbaniseringsprosessen i Norden 3: Industrialiseringens første fase; Universitetsforlaget Oslo-Bergen-Tromsø;  (svensk)

Eksterne henvisninger 

 Nordisk Familjebok, 1800-talsutgåvan (1891), bind 15, sp. 322-324; opslag: Stad (svensk)
 Nordisk Familjebok, Uggleupplagan (1917), bind 26, sp. 878-880; opslag: Stad (svensk)

Bebyggelsestyper
Sverige
Robert Zemeckis

Robert Zemeckis (født 14. maj 1951) er en amerikansk filminstruktør, producer og manuskriptforfatter. Han har modtaget både en Oscar og en Golden Globe for bedste instruktør.

Filmografi 
 I Wanna Hold Your Hand (1978) 
 Used Cars (1980) 
 Nu går den vilde skattejagt  (1984)
 Tilbage til fremtiden (1985) 
 Hvem snørede Roger Rabbit (1988) 
 Tilbage til fremtiden II  (1989) 
 Tilbage til fremtiden III  (1990) 
 Døden klæ'r hende (1992) 
 Forrest Gump  (1994)
 Contact (1997) 
 Bag facaden (2000)
 Cast Away (2000)
 The Polar Express (2004)
 Beowulf (2007)
 A Christmas Carol (2009)
 Flight (2012)
 The Walk (2015)
 Allied (2016)
 Velkommen til Marwen (2018)
 The Witches (2020)

Eksterne henvisninger

Noter 

Filminstruktører fra USA
Manuskriptforfattere fra USA
Hollywood Walk of Fame
Oscar for bedste instruktør
Golden Globe for bedste instruktør
Personer fra Chicago
Pøleå

Pøle Å, Pøleå eller Pøle-Åen har sit udspring i Hillerød og har udløb i Arresø.

Geografi 

Pøle-Åen løber, omgivet af ferske enge med græssende kreatur, gennem det opdyrkede landbrugslandskab vest for Gribskov. Mod Arresøens østende løber Pøleå ud i et fladt marint forland og efterfølgende ud i Arresø. Området består af et sandet morænelandskab med mange smukke bakkede landskaber.

Åen udgør knapt halvdelen af det samlede afstrømningsopland til Arresø, og samtidig det største enkelte tilløb. Den afvander store landbrugs- og skovarealer samt større bysamfund som eksempelvis Hillerød og Helsinge. Dette indebærer blandt andet spildevandet fra disse byers rensningsanlæg. Vandet fra Pøleå har således, med begyndelse tilbage i 1920erne, udgjort en af de væsentligste årsager til forureningen af Arresø. Åen gennemstrømmer de etablerede engsøer Strødam (1996), Solbjerg Engsø (1993) samt Alsønderup Enge, som er anlagt med bl.a. det formål at reducere næringsstofbelastningen til Arresø.

Pøleå udgør et å-system med flere forgreninger:
 Stenfeltslillegrøften
 Gadevangsrenden
 St. Stendam – Karlssø
 Petersborggrøften
 Slotsmøllegrøften
 Bramaholmgrøften
 Selbækken

Lystfiskeri 

Åen har flere steder lystfiskeres interesse. Mindre interessant i denne sammenhæng er imidlertid Solbjerg Engsø, hvor der er fiskeriforbud. Ligeledes er de første forløb uden interesse, eftersom de er præget af bymiljøet og visse steder kan beskrives som en dels lukket, dels åben kloak. 

Der kan fiskes i Strødam Engsø og lige inden udløbet i Arresø.

Natur

Internationale beskyttelsesinteresser 
Pøleå løber gennem EF-Habitatområde nr. 117 i Natura 2000-område nr. 133 Gribskov, Esrum Sø og Snævret Skov på vestsiden af Gribskov. 
Udpegningen er bl.a. foretaget på grund af forekomsten af bæklampret, stor vandsalamander samt naturligt dystrofe søer og vandhuller.

Fauna 
 bæver
 bæklampret
 vandsalamander
 vandnymfe
 isfugl

Fiskearter 
 sandart
 skalle
 brasen
 gedde
 aborre
 rimte

Se også 

 Regional cykelrute 32 – syd. Pøleåstien 
 Kommune har udledt 1,9 mia. liter urenset spildevand i Danmarks største sø via Pøleå

Vandløb på Sjælland
Hillerød Kommunes geografi
Todd Robinson

Todd Robinson (født d. 16. juni 1978 i Trail, British Columbia, Canada) er en canadisk ishockeyspiller der i sæsonen 2007-08 spiller for SønderjyskE Ishockey i Superisligaen. Hans foretrukne position på isen er center. 

Han spillede fem sæsoner i junior-ligaen WHL for Portland Winter Hawks. Her var han holdets topscorer i tre ud af sine fem sæsoner. I sæsonen 1996-97 var han desuden topscorer i hele WHL.

På trods af sin succes i canadisk junior-hockey blev Robinson ikke draftet til NHL og har heller ikke spillet nogen kampe i NHL. Han har spillet en sæson på det turnerende canadiske landshold og har derudover primært spillet i AHL, samt diverse lavere rangerende nordamerikanske ligaer.

Han kom til Sønderjyske op til sæsonen 2007-08. På trods af at det var Robinsons første sæson i europæisk ishockey fik han omgående succes. Han opnåede således 21 mål og 43 assists for i alt 64 points i 45 kampe. Dermed blev han nr. 2 på grundspillets topscorerliste efter holdkammeraten Eric Bertrand.

Eksterne links 
Statistik fra www.eurohockey.net
Statistik fra www.hockeydb.com

]

Ishockeyspillere fra Canada
Superisliga-spillere fra SønderjyskE Ishockey
Carl Jensen

Carl (eller Karl) Jensen er navnet på flere personer:

 Carl Jensen (bryder) (1882–1942) – vandt bronze i græsk-romersk brydning ved OL i 1908
 Carl Jensen (tegner) (1887-1961) – dansk tegner og maler (Hans Carl Jensen)
 Carl Jensen (bokser) (1909–1991) – dansk mester i letvægt 1931 og '32
 Carl Jensen (hammerkaster) – Odense GF og Københavns FF bl.a danmarksmester i hammerkast 1902 og 1903
 Carl Jensen (mellemdistanceløber) – AIK 95 bl.a danmarksmester på mellemdistance 1909-11
 Carl Jensen (maratonløber) – Freja Odense bl.a danmarksmester på maraton 1935
 Carl Jensen (politiker) (1920–1988) – politiker i Minnesota
 Carl Andreas Jensen (1844-efter 1897) – dansk litograf og maler
 Carl B. Jensen, generalmajor i U.S. Marine Corps
 C.M. Soya-Jensen (1860-1912) – dansk maler
 Carl Milton Jensen (1855-1928) – dansk maler
 C.V.M. Jensen (1819-1882) – dansk maler (Carl Vilhelm Marius Jensen)
 Karl Jensen (atlet) (1898-1928) – OL-deltager 1924
 Karl Jensen (maler) (1851-1933) – dansk landskabsmaler
Ennedi

Ennedi er et bjergmassiv i Borkou-Ennedi-Tibesti-regionen i det nordøstlige Tchad.

Bjergkæder i Afrika
Bjergmassiver
Tchads geografi
Christian Berkel

Christian Berkel (født den 28. oktober 1957 i Berlin, Tyskland) er en tysk skuespiller. Han er bedst kendt for sine roller i Derrick, Der Alte, SOKO 5113 og Der Untergang. Han har medvirket i filmen Flammen og Citronen fra 2008.

Udvalgt filmografi 
 1977: Der Mädchenkrieg (Maiden's War)
 1978: Tatort – Rot, rot, tot (TV)
 1981: Frau Jenny Treibel (TV)
 1989: Der Bastard (TV series)
 1993: Ein unvergeßliches Wochenende... in Salzburg (TV)
 1995: Das Schicksal der Lilian H. (TV)
 1996: Lautlose Schritte (TV)
 1997: Umarmung mit dem Tod (TV)
 1998: Tod auf Amrum (TV)
 1999: Sweet Little Sixteen (TV)
 2000: Blondine sucht Millionär fürs Leben (TV)
 2001: Das Experiment (The Experiment)
 2002: Die Affäre Semmeling (TV serie)
 2003: Erste Liebe (TV)
 2004: Der Untergang
 2004: Männer wie wir (
 2004: Der Vater meiner Schwester (TV)
 2005: Tatort – Leerstand (TV)
 2005: Flightplan (film)
 2006: Die Sturmflut (TV)
 2006: Eine Frage des Gewissens (TV)
 2006: Black Book
 2006: Der Kriminalist (TV)
 2008: Valkyrie
 2008: Miraklet ved Skt. Anna
 2008: Flammen og Citronen
 2009: Inglourious Basterds

Eksterne henvisninger 

 
 Carola Studlar Agency Munich 

Skuespillere fra Tyskland
Personer fra Berlin
Brusebad

Et brusebad er et afgrænset område, hvor man lader vand falde ned over sig. Vandet kommer fra en bruser og området er som regel afgrænset af f.eks. et bruseforhæng eller nogle skydedøre af f.eks. plastik, så vandet ikke sprøjter ud i resten af badeværelset. At tage et brusebad er en form for personlig hygiejne.

Se også 
 Badekar
 Karbad

Personlig hygiejne
Badning
STS-34

STS-34 (Space Transportation System-34) var Atlantis femte rumfærge-mission.
Opsendt 18. oktober 1989 og vendte tilbage den 23. oktober 1989. Det var den 21. rumfærge mission. Om bord var rumsonden Galileo der skulle studere planeten Jupiter dens måner.
Hovedartikler:

Missionen

Besætning 
   Donald Williams
   Michael McCulley
   Franklin Chang-Diaz
   Shannon Lucid
   Ellen Baker

Eksterne henvisninger 

 STS-34 NASA 

Rumfærgeprogrammet
Afrikanske flag

Dette er en oversigt over internationale, overnationale og nationale flag som bruges i Afrika. Der ses forskellige mønstre i farve-, symbol- og designvalg. Et antal lande benytter således de panafrikanske farver rød, gul og grøn, mens stjerne og halvmåne er populært i lande med muslimsk flertal.

Internationale og overnationale flag

Østafrika

Centralafrika

Nordafrika

Sydlige Afrika

Vestafrika
Daily Mirror

The Daily Mirror er en af Storbritanniens største aviser. Den blev grundlagt 2. november 1903 af Alfred Harmsworth (senere Lord Northcliffe) – som på den tid var ejer af Daily Mail – som "the first newspaper for gentlewomen". Avisen havde kvindelig redaktør, og indeholdte minimalt med nyhedsstof. Satsningen på damer blev en stor fiasko, og avisen blev relanceret som The Daily Illustrated Mirror i 1904 med mandlig redaktør. På den tid lå avisen i Carmelite Street.

Avisen ansatte fotojournalister som opsøgte dramatiske begivenheder med ordre på at sende billeder hjem til London uanset omkostning og hindringer. Senere fik avisen ry for som en stærk nyhedsavis med særlig god billeddækning, men blev også kritiseret for sine journalistiske metoder. I 1914 passerede oplaget 1 million.

Eksterne henvisninger 

 

Aviser fra Storbritannien
Etableret i 1903
The Tempest (Lost)

The Tempest er en operationel Dharma Initiative-station i den amerikanske tv-serie Lost, der første gang nævnes og ses i "The Other Woman." Stationen anvendes til at kontrollere kemiske processer, og kan ved uagtsomhed eller intention bruges til at dræbe alle på øen der ikke bærer en gasmaske.

Handling 

Ben nævner i "Through the Looking Glass," at han måtte tage en svær beslutning der dræbte næsten alle på øen. Charlotte forklarer at det var The Tempest der blev brugt til at iværksætte denne handling.

Faraday og Charlotte sikrer stationen mod at blive brugt til en lignende aktion.

Fodnoter 

Lost
Naima

Naima [ipa: /'naiˌimə/] er et arabisk pigenavn, der betyder "rolig". Navnet bæres i Danmark af 140 personer ifølge Danmarks Statistik.

Kendte personer med navnet 
 Naima Mora, amerikansk model.

Navnet anvendt i fiktion 
Naima er titlen på et musikstykke af John Coltrane, komponeret i 1959.

Noter 

Pigenavne
Elmina

Elmina er en by i Ghana. Byen ligger på Ghanas Atlanterhavskyst, vest for Cape Coast. Den første europæiske bosætning i Vestafrika ligger her, og byen har i dag ca. 20.000 indbyggere.

Byen voksede op omkring São Jorge da Mina Castle, af portugiserne i 1482, og var Portugals hovedkvarter i Vestafrika helt til Det Nederlandske Vestindiske Kompagni erobrede den i 1637. I århundrederne efter dette blev byen mest brugt som base for slavehandel. Byen var i nederlandske hænder til 1872, da den blev britisk.

I Elmina ligger også Fort St. Jago, et fort som blev bygget af nederlændere i 1666, flere Asafo-helligdomme og en lagune. Elminas hovedindustri i dag er fisk.

Eksterne henvisninger 

Byer i Ghana
Richard Francis Burton

Richard Francis Burton (født 19. marts 1821, død 20. oktober 1890) var en britisk forsker, oversætter, forfatter, etnolog, lingvist, poet, hypnotiker og diplomat. Han blev kendt for sine rejser i Asien og Afrika og sin omfattende viden om sprog og kulturer.

Hans oversættelser af Tusind og en Nat og Kama Sutra til engelsk står blandt hans mest kendte litterære bedrifter.

Trivia 
 I 1835 lykkedes det ham som ikke-muslim at snige sig ind i den forbudte by Mekka.

Fodnoter

Eksterne henvisninger 

 Richard Francis Burton på Burtoniana.org 

Opdagelsesrejsende fra Storbritannien
Digtere fra Storbritannien
Engelsksprogede forfattere
Oversættere fra England
Etnologer
Lingvister fra Storbritannien
Diplomater fra Storbritannien
Officerer fra Storbritannien
Rejsebogsforfattere fra Storbritannien
Briter i 1800-tallet
VM i skak 1951

VM i skak 1951 var en match, som stod mellem den regerende verdensmester i skak Mikhail Botvinnik fra Sovjetunionen og udfordreren hans landsmand David Bronstein, og som fandt sted i Moskva, Sovjetunionen 15. marts – 11. maj 1951. Matchen galdt 24 partier med sejr til titelholderen ved uafgjort 12 – 12. Mikhail Botvinnik skulle have 1½ point i de sidste to partier for at opnå uafgjort, hvilket han gjorde og beholdt derved titlen.

Baggrund 
Mikhail Botvinnik vandt det første verdensmesterskab, som blev arrangeret af verdensskakforbundet FIDE, VM i skak 1948, hvor man afviklede en matchturnering for at finde afløseren til den afdøde verdensmester Alexander Aljechin.

Det var meningen, at kandidatturneringen, hvor man skulle finde Botvinniks udfordrer, skulle bestå af de øvrige deltagere i matchturneringen i 1948 (inkl. amerikanske Reuben Fine, som i 1948 havde meldt fra pga. sine studier) samt de fem øverste i interzoneturneringen i Saltsjöbaden, syd for den svenske hovedstad Stockholm, som også blev afholdt i 1948.

Kandidatturneringen blev afviklet i Budapest, hovedstaden i Ungarn, og det medførte politiske problemer, idet det amerikanske udenrigsministerium ikke ville tillade de to amerikanske deltagere, Fine og Samuel Reshevsky, at rejse ind i landet, hvor det kommunistiske parti havde overtaget magten efter den sovjettiske besættelse siden 2. verdenskrig. Eksverdensmester Max Euwe fra Holland, måtte ligeledes melde afbud. Disse tre spillere fik senere overført deres kvalifikation til kandidatturneringen i 1953.

I stedet valgte man at invitere de fire spillere, som havde delt 6. – 9. pladsen i interzoneturneringen og supplere med 10. placerede Petar Trifunović fra Jugoslavien for at holde deltagerantallet lige. Men da Igor Bondarevskij fra Sovjetunionen, som var blandt de ekstra inviterede, måtte melde fra, bortfaldt også Trifunović' invitation, og man endte på de planlagte ti deltagere som spillede dobbeltrunder alle-mod-alle.

Kandidatturneringens turneringstabel

Matchregler 
FIDE havde fastlagt et fast format – 24 partier, mesteren beholder titlen ved uafgjort – som blev fulgt helt frem til VM i skak 1978, hvor man spillede først til seks gevinster.

Botvinnik havde fået indført én noget usædvanlig regel, idet de hemmelige træk ved hængepartier skulle afleveres i to kuverter til to forskellige matchdommere. Botvinnik var angiveligt bange for at en matchdommer, som var venligt stemt over for Bronstein, kunne finde på at udlevere det hemmelige træk.

Matchresultat

Matchens partier

Eksterne henvisninger 
 Botvinnik vs Bronstein 1951, artikel og partier på Chessgames.com

Noter 

VM-matcher i skak
Sport i 1951
De gode søstre

De gode søstre er en kriminalroman af Leif Davidsen fra 2003.

Romanen foregår i 1999 under krigen på Balkan.

Resumé 
Hovedpersonen er universitetslektoren, Teddy, der under et ophold i Bratislava opsøges af en østeuropæer, der er hans halvsøster. Det viser sig, at deres far var en dansk SS-officer, der ganske vist blev erklæret død i 1952, men som i virkeligheden stadig lever i Jugoslavien. Teddys anden søster arresteres på samme tid i København, mistænkt for at være agent for Stasi. Teddy og PET begynder efter et mord at undersøge en evt. sammenhæng mellem de to søstre.

Bøger af Leif Davidsen
Litteratur i 2003
Krimier
Konstantin Rokossovskij

Konstantin Rokossovskij (  ,  ; født 21. december 1896 i Warszawa, Kongrespolen, Det Russiske Kejserrige, død 3. august 1968 i Moskva, Sovjetunionen) var en polsk sovjetisk officer af adelig herkomst. I 1914 sluttede han sig til den russiske hær og deltog i 1. verdenskrig. I mellemkrigstiden avancerede han i den Røde Hær til han blev fængslet på baggrund af anklager for at være polsk og japansk spion. Rokossovskij blev løsladt tre år senere. Under 2. verdenskrig omringede hans styrker tyskerne under Slaget om Stalingrad, og var en af de marskaler Stalin lod konkurrere under kapløbet mod Berlin mellem den 1. Hviderussiske Front og den 1. Ukrainske Front.

Efter 2. verdenskrig blev Rokossovskij i 1949 forsvarsminister i Folkerepublikken Polen, en post han bestred til 1956.

Eksterne henvisninger 

Militærfolk fra Sovjetunionen
Russere i 2. verdenskrig
Personer fra Warszawa
Ivan Konev

Ivan Stepanovitj Konev (, ; født 28. december 1897 i Nikolskij ujezd, Vologda guvernement (nu Vologda oblast), Det Russiske Kejserrige, død 21. maj 1973 Moskva, Sovjetunionen) var en russisk officer og general før, under og efter 2. verdenskrig. Ved siden af Georgij Sjukov var Konev den ledende frontgeneral og ledede sovjetstyrkerne, helt fra Tyskland angreb Sovjetunionen i 1941 og til slaget om Berlin i april 1945.

Efter 2. verdenskrig er Konev blandt andet kendt for at lede styrkerne, som slog opstanden i Ungarn ned i 1956. Fra 1955 til 1960 var han ledende øverstbefalende i Den Røde Hær.

Eksterne henvisninger 

Personer fra Vologda oblast
Militærfolk fra Sovjetunionen
Russere i 2. verdenskrig
Stammen

Stammen er en taleforstyrrelse karakteriseret af brud i talen. Der kan være gentagelser af lyd, stavelser, ord eller fraser, forlængelser af lyd, blokeringer med eller uden lyd. Der kan desuden være medbevægelser, der ledsager eller går forud for selve stammen. Reaktioner på stammen som undgåelse af øjenkontakt eller bestemte ord eller talesituationer betragtes også som en del af stammen. 

Stammen opstår typisk i 2-4 års alderen og mange børn oplever en periode med stammen i deres sproglige udvikling. For nogle aftager stammen, andre fortsætter med at stamme. Der gives i Danmark logopædisk (talepædagogisk) behandling til børn og voksne der stammer via de kommunale PPR-kontorer (Pædagogisk Psykologisk Rådgivning).

Eksterne links 
Yderligere information om stammen kan for eksempel ses på Dansk Videnscenter for Stammen.

Taleforstyrrelser
Vestpreussen

Vestpreussen er et historisk landskab som ligger i dagens Polen. Vestpreussens største by er Gdańsk (tidligere Danzig).

Vestpreussen blev erobret af den tyske orden i 1308. Området var under ordenens kontrol frem til 1466, da området gennem den anden fred i Thorn faldt til Polen. Vestpreussen blev efter dette kaldt Det kongelige Preussen, for at skille det fra Det hertugelige Preussen.

I 1772 blev Vestpreussen en del af Kongeriget Preussen. Efter at Kongeriget Preussen blev en del af det tyske kejserrige i 1871, blev dermed også Vestpreussen en del af nationalstaten Tyskland.

Efter 1. verdenskrig måtte Vestpreussen afstås til den nyoprettede stat Polen. Vestpreussen blev reannekteret af Tyskland i 1939, og senere givet navnet Danzig-Vestpreussen, og reannekteret af Polen i 1945. Området ligger i dag i voivodskabet Pommern.

Preussen
Polens geografi
Provinser i Preussen
Yaya Touré

Gnégnéri Yaya Touré (født 13. maj 1983 i Elfenbenskysten) er en fodboldspiller, som har spillet for FC Barcelona, Manchester City og Elfenbenskystens landshold.

Touré var angriber i sine unge dage, og han spillede centerforsvarer, bl.a. for Barcelona i Champions League finalen i 2009. Størstedelen af sin karriere var han dog midtbanespiller, hvor han blev regnet for en af verdens bedste på sin position. Han regnes også for en af Afrikas bedste spillere gennem tiden, og Touré blev kåret som Årets fodboldspiller i Afrika i 2011, 2012, 2013 og 2014.

Touré startede sin karriere i ASEC Mimosas i Elfenbenskysten, hvor han fik sin debut, da han var 18. Hans spil vakte interesse i Europa, og han spillede for Beveren, Metalurh Donetsk, Olympiakos og Monaco, før han skiftede til Barcelona i 2007. Han spillede over 100 kampe for klubben og var en del af det historiske Barcelona-hold, der i 2009 vandt seks trofæer i ét kalenderår. I 2010 skiftede Touré til Manchester City, hvor han spillede en central rolle for klubben, da den vandt mesterskabet i 2012 og 2014.

Touré spillede 101 landskampe for Elfenbenskysten fra 2004 til 2015 og deltog i VM-slutrunderne i 2006, 2010 og 2014. Han deltog også i seks Africa Cup of Nations i 2006, 2008, 2010, 2012, 2013 og 2015, hvor han fik to andenpladser i 2006 og 2012. I 2015 var han anfører, da Elfenbenskysten vandt turneringen.

Hans storebror Kolo Touré var hans holdkammerat hos Manchester City og på landsholdet.

Titler 
Olympiakos
 Alpha Ethniki: 2005–06
 Græske pokalturnering: 2005–06

Barcelona
 La Liga: 2008–09, 2009–10
 Copa del Rey: 2008–09
 Supercopa de España: 2009
 UEFA Champions League: 2008–09
 UEFA Super Cup: 2009
 FIFA Club World Cup: 2009

Manchester City
 Premier League: 2011–12, 2013–14, 2017–18
 FA Cup: 2010–11
 Football League Cup: 2013–14, 2015–16
 FA Community Shield: 2012

Qingdao Huanghai
 China League One: 2019

Elfenbenskysten
 Africa Cup of Nations: 2015

Individuelle priser
 Årets spiller i Elfenbenskysten: 2009
 Årets fodboldspiller i Afrika: 2011, 2012, 2013, 2014
 CAF - årets hold: 2008, 2009, 2011, 2012, 2013, 2014, 2015
 ESM Team of the Year: 2013–14
 PFA Team of the Year: 2011–12 Premier League, 2013–14 Premier League
 Manchester City Player of the Year: 2013–14
 Africa Cup of Nations Team of the Tournament: 2015

Referencer

Eksterne henvisninger 
 

Fodboldspillere fra Elfenbenskysten
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra AS Monaco FC
Fodboldspillere fra FC Barcelona
Fodboldspillere fra Manchester City F.C.
Fodboldspillere fra Olympiakos
Louis Prima

Louis Leo Prima (født 7. december 1910 i New Orleans, død 24. august 1978 sammesteds) var en amerikansk sanger, trompetist og, orkesterleder indenfor jazzmusikken, kendt som "King of the Swingers". Han var også kendt som stemmen bag Kong Louis i Disney's Junglebogen.

Eksterne henvisninger 

 

Jazzmusikere fra USA
Personer fra New Orleans